ຜູ້ຕາງໜ້າ ລັດຖະບານ ແລະກະບົດ ຊູດານໃຕ້ ຈະເຈລະຈາ ສັນຕິພາບກັນ (ສະໄລດ໌/ວີດີໂອ)
ພວກເຈລະຈາ ຂອງລັດຖະບານຊູດານໃຕ້ ແລະຝ່າຍກະບົດ ກຳລັງຢູໃນເອທີໂອເປຍ ເພື່ອທຳການໂອ້ລົມສັນຕິພາບ ທີ່ສາມາດເກີດຂຶ້ນໄດ້ ໃນວັນພະຫັດມື້ນີ້.
ພວກນັກເຈລະຈາ ຈາກສອງຝ່າຍ ທີ່ພວມທຳສົງຄາມກັນໃນ ຊູດານໃຕ້ ກຳລັງຢູ່ໃນປະເທດເອທີໂອເປຍ ເພື່ອທຳການເຈ ລະຈາສັນຕິພາບ ທີ່ອາດສາມາດເລີ້ມຂຶ້ນໃນວັນພະຫັດມື້ນີ້ກໍ ເປັນໄດ້ ບັນດາຜູ້ແທນຕາງໜ້າປະທານາທິບໍດີ Salva Kiir ແລະຫົວ ໜ້າຝ່າຍກະບົດ ທ່ານ Riek Machar ເດີນທາງໄປຮອດກຸງ Addis Ababa ນະຄອນຫຼວງເອທີໂອເປຍ ໃນວັນພຸດວານນີ້ ອົງການພັດທະນາຂອງລັດຖະບານໃນເຂດອາຟຣິກາຕາເວັນ ອອກຫຼື IGAD ກຳລັງເປັນຜູ້ເກ້ຍກ່ອມໃຫ້ເປີດການເຈລະຈາ ຄັ້ງນີ້ໃນຄວາມຫວັງເພື່ອຢຸດຄວາມຮຸນແຮງທີ່ດຳເນີນມາໄດ້ຫຼາຍສັບປະດາໃນຊູດານໃຕ້ ຊຶ່ງໄດ້ເຮັດໃຫ້ປະຊາຊົນເສຍຊີວິດໄປແລ້ວຫຼາຍກວ່າ 1 ພັນຄົນ ໄດ້ມີການປະທະກັນຄືນໃໝ່ຫຼາຍຄັ້ງໃນວັນພຸດວານນີ້ ລະຫວ່າງພວກທະຫານຝ່າຍລັດ ຖະບານແລະພວກກຳລັງທີ່ຈົງຮັກພັກດີຕໍ່ທ່ານ Machar ໃນເມືອງ Bor ນະຄອນຫຼວງ ຂອງ ລັດ Jonglei ຂອງຊູດານໃຕ້ ໃນຖະແຫຼງການສະບັບນຶ່ງຜ່ານທາງ Twitter ນັ້ນ ລັດ ຖະບານກ່າວວ່າ ກຳລັງຂອງຕົນໄດ້ຖອນອອກຈາກເມືອງ Bor ເປັນບາງພາກສ່ວນ ແຕ່ຍັງມີການສູ້ລົບກັນຢູ່ໃນເຂດຊານເມືອງ ປະທານາທິບໍດີ Kiir ປະກາດພາວະສຸກເສີນໃນລັດ Jonglei ຕະຫຼອດທັງໃນລັດ Unity ຊຶ່ງເປັນເຂດບໍ່ນ້ຳມັນ ຊຶ່ງເຄີຍເປັນບ່ອນສຳຄັນທີ່ມີການຕໍ່ສູ້ກັນມາກ່ອນແລ້ວນັ້ນ